Знакавымі падзеямі для ўсёй краіны сталі завяршэнне работ па электрыфікацыі ўчастку Асіповічы—Жлобін і адкрыццё на гэтым напрамку руху электрацягнікоў рэгіянальных ліній. У лістападзе мы адкрылі рух электрацягнікоў гарадскіх ліній на ўчастку Мінск—Рудзенск. Сярод нашых дасягненняў — работы па рэканструкцыі станцый і вакзальных комплексаў, ўкараненне сучасных сістэм кіравання пасажырскім і грузавым рухам, маштабнае абнаўленне цягавага грузавога рухомага саставу, рэканструкцыя і будаўніцтва грузавых тэрміналаў, мадэрнізацыя інфраструктуры. Паспяхова развівалася міжнароднае супрацоўніцтва. Беларуская чыгунка была надзейным партнёрам у забеспячэнні эфектыўных транспартных сувязяў паміж еўрапейскімі і азіяцкімі краінамі.